AlexejDobrolubov/national_council_slovak_2010 huggingface dataset:
48. schôdza NR SR - 2.deň - A. dopoludnia
Dátum: 2021-10-20
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

79. Ďakujem pekne. Som rád, naozaj že ministerstvo školstva urgentne reagovalo na naše pripomienky a snažilo sa vyriešiť túto vec naozaj promptne. Zároveň chcem poďakovať kolegovi Šudíkovi za tento pozmeňujúci návrh. Myslím si, že zabudol pripomenúť ešte jednu vec, ktorá hovorí o tomto pozmeňujúcom návrhu a to je to, že sa upravuje aj pedagogická dokumentácia, a to, že sa nemusí viesť dvojjazyčne, najmä na školách, kde je len národnostná trieda. My sme tento bod mali aj na výbore pre ľudské práva a národnostné menšiny, kde naozaj kvitujem ochotu ministerstva školstva prijať tento pozmeňujúci návrh. Zrejme nedopatrením došlo k tomu, že sa vynechala z toho národnostného školstva rusínska a rómska národnosť, na čo sme upozornili, a tým pádom, samozrejme, že ministerstvo školstva na to reagovalo. Ďakujem pekne.
40. schôdza NR SR - 12.deň - A. dopoludnia
Dátum: 2021-10-06
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

155. Ďakujem pekne. Ja si myslím, že dnes žijeme vo svete, kedy zrejme každý jeden človek aj v tejto miestnosti, ale všeobecne má v tom širšom kruhu rodiny človeka, ktorý má inú orientáciu. A ja by som vyzval naozaj týchto ľudí, aby si, aby sa pozreli na toho svojho člena rodiny a zrejme prehodnotili svoj názor na, na týchto ľudí. Sú menšiny, samozrejme, kde dodnes je iná orientácia tabu téma, kde sa o nich nerozpráva, kde ľudia, ktorí sú inej orientácie, zvyknú utekať z komunít, z rodín a jednoducho vedú život ďaleko za hranicami, kde nemusia byť konfrontovaní inými názormi, ktoré im ubližujú. A nechcem žiť v tomto svete, kde ľudia inou, s inou orientáciou budú vlastne šikanovaní, odsudzovaní, odstrkovaní, či z rodín, čo sa aj deje. A pri komunikácii s ľuďmi LGBT komunitou, tak ja som neprichádzal do kontaktu s ľuďmi, ktorí tak silno bažili po adopcii, skôr túžili po tolerancii. Tak ako som bol vlastne za predchádzajúcu, za zákon, ktorý predkladala pani kolegyňa Záborská, za pomoc ženám, tak budem, samozrejme, za veškerú pomoc aj pri iných hlasovaniach. V tomto prípade, pán kolega Valášek, ak teda dovolíte, nevznikla nejaká politická dohoda pri tomto bode, avšak do budúcna určite budem rád s vami komunikovať v tejto téme s tým, že ak príde nabudúce nejaká politická dohoda pri tomto zákone, tak určite budem za. Ďakujem pekne.
40. schôdza NR SR - 10.deň - A. dopoludnia
Dátum: 2021-10-01
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

81. Ďakujem pekne. Ja som dlhý čas nereagoval na poslanca Blahu, ja som mu nejakým spôsobom študoval a dával mu šancu, avšak prišiel som na to, že to je také Ficove baranidlo. Dlhý rozbeh a priamo čelom do tej steny, bám, akože rozbije všetko. On si vytvoril z tohto parlamentu jednoducho bahno, bahno. Je to taká ošípaná, ktorá vťahuje do svojich, no, do tohto ihriska nás ostatných. Zrejme táto časť celá (rečník ukázal smerom doprava) je s ním spojená v tom bahne a oni sa tam tak radi čvachtajú. Vťahujú nás, vťahujú nás do toho bahna zrejme preto, lebo vedia, že v tom bahne sú silní. Pán Blaha sa tu tvári ako odborník, každého tu poučuje, ukazuje, že kto má akú vysokú školu, že aký je on odborník, avšak toto je rozprava k správe špeciálnej prokuratúry. Ani slovom sa nedotkol správy špeciálnej prokuratúry. Tvári sa takisto, že má prečítané naozaj encyklopédie a rôzne tie komunistické sračky a... (Prerušenie vystúpenia predsedajúcim.) Laurenčík, Milan, podpredseda NR SR Pán poslanec... Pollák, Peter, poslanec NR SR Áno? Laurenčík, Milan, podpredseda NR SR Slušne sa vyjadrujeme. Pollák, Peter, poslanec NR SR Pardon. Tvári sa teda, že má prečítané rôzne nejaké publikácie, no ani slovo o tej, o správe špeciálnej prokuratúry. A to je asi možno tým, že naozaj je zvyknutý iba nejak v tureckom sede si rozkladať tie komunistické leporelá. Ďakujem pekne.
40. schôdza NR SR - 8.deň - B. popoludní
Dátum: 2021-09-29
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

136. Ďakujem pekne kolegovi Dostálovi, že sa opýtal pána generálneho prokurátora na vec, ktorú som sa pýtal aj ja. Nemal som zodpovedané. Mne totiž nedáva súvis to, čo je v tej správe, že najväčší podiel kriminality mladistvých sú v okresoch, kde je vyšší podiel obyvateľov z marginalizovaných skupín. Neviem, aký to dáva súvis. A ako viete, že práve kvôli tomu, že tam sú marginalizované skupiny, je tam väčšia kriminalita? A ako vy viete, že práve tí ľudia sú z marginalizovaných skupín? A toto mi nedáva súvis. Lebo naozaj ja som sa pýtal rôznych orgánov činných v trestnom konaní, či sa vedie nejaká štatistika. Nevedie sa žiadna štatistika a fakt ako, neberte to v zlom, chcem túto informáciu dostať, aby som sa vedel aj ja potom nejakým spôsobom zariadiť. Ďakujem pekne.
40. schôdza NR SR - 8.deň - B. popoludní
Dátum: 2021-09-29
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

32. Ďakujem pekne. Dovoľte mi nadviazať na rozpravu pána poslanca Šeligu. Vítam to, že Generálna prokuratúra oslobodila toho rómskeho chlapca, ktorý si pomohol troškou dreva, kde urobil škodu za pár centov. Zároveň mám jednu otázku na pána generálneho prokurátora. Ak dovolíte, tak budem citovať z vašej správy. Blanár, Juraj, podpredseda NR SR Pán poslanec, nemôžete mať otázku na generálneho prokurátora, môžete na pána Šeligu reagovať. Pollák, Peter, poslanec NR SR Okej. Tak teda v správe Generálnej prokuratúry sa píše: "Najviac prípadov trestnej činnosti mladistvých sa vyskytlo v obvode Okresnej prokuratúry Spišská Nová Ves, Trebišov, Prešov, Vranov nad Topľou, Lučenec, Rimavská Sobota. Sú to okresy s vysokým podielom marginalizovaného obyvateľstva." Ja som sa pred časom stretol s niektorými okresnými aj krajskými riaditeľmi a pýtal som sa, či existuje nejaká štatistika v tom, že kto pácha trestnú činnosť, či sú to Rómovia alebo teda majorita. Nič také neexistuje. Ja sa len chcem teda informovať, či Generálna prokuratúra takéto štatistiky si vedie, lebo ak áno, tak to môže byť aj nejaký problém, ako, neberte to ako vyhrážku, je to iba také konštatovanie s tým, že naozaj to vie prehĺbiť potom aj takú spoločenskú nevraživosť zase voči obyvateľom a teda rómskej menšine. Ďakujem pekne.
32. schôdza NR SR - 10.deň - A. dopoludnia
Dátum: 2021-07-02
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

151. Ďakujem pekne. Ďakujem kolegovi Dostálovi za vyčerpávajúcu rozpravu. A, samozrejme, že sme spolupracovali na tomto pozmeňováku, ako aj na návrhu zákona. Ja chcem len povedať to, že toto je prvý krok k tomu, aby sme naozaj pomohli v tomto tomuto fondu, a ubezpečujem kolegu Dostála, že tomuto fondu sa budeme venovať určite možno aj celé volebné obdobie. Ďakujem.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

176. Pán Šutaj Heštek (reakcia z pléna), Heštek, prišli ste do roboty nepripravený, čítali ste z papiera. Pán Tomáš, prosím vás, spravte si poriadok s vašimi poslancami. Zvolali ste schôdzu a predpokladám, že všetci poslanci, tí ostatní, čo tu zostali za stranu HLAS, že prídu a budú čítať. Nepripravený, chodíte do roboty ukazovať tieto smiešne obleky, tie smiešne kravaty, vyliali ste tu kýbeľ, radšej nepoviem čoho, a... (Zaznenie gongu, reakcie z pléna.) Môžem? Vrátite mi čas, prosím vás. Grendel, Gábor, podpredseda NR SR 177. Pokračujte, pán poslanec. Pollák, Peter, poslanec NR SR 178. Mali by ste sa vedieť vyjadriť bez papiera, tak to vyzerá, že ste prišli naozaj nepripravený, dokonca tu nemáte ani koaličného, budúceho (povedané so smiechom) koaličného partnera, jedného, druhého. Pán Suja tu sedí, či treba, alebo netreba, asi sa zrejme za vás hanbia. Vy idete odvolávať ministra financií, ktorý pred malou chvíľou prezentoval, že do štátnej kasy tento rok príde o 1,1 mld. viac, že firmám sa darí lepšie a že ekonomika bude rásť dlhšie. Ja sa divím tým oblekom, naozaj, čo máte, zrejme vám na nich prispieval Kičura, však zrejme mal z čoho, a asi váš taký ten najväčší učiteľ a otec bol, bol, bol ten Kičura. Čiže nič mi z toho nevyplýva, iba to, že prišli ste si, prišli ste dnes ukázať ten váš bledý oblek, je naozaj smiešny, ste prišli nepripravený a ja dúfam, pán Tomáš, spravte si poriadok s vašimi poslancami, lebo chodia do roboty nepripravení. Ďakujem pekne. (Potlesk.)
31. schôdza NR SR - 2.deň - B. popoludní
Dátum: 2021-06-16
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

74. Ďakujem pekne. Pán Suja, tento parlament si, bohužiaľ, musí zvykať na vaše hrubé správanie, ale tak je to pochopiteľné asi z vašej minulosti, že ste tak fungovali. Ste agresívny a takisto, ako spomenul môj kolega Marek Šefčík, že včera to vaše vystúpenie proti mojej kolegyni Zite Pleštinskej bolo nevkusné a neslušné. To, ako ste tu prišli a začali ste na ňu, že aký má problém a tak ďalej. Dnes bol vaším terčom môj kolega Vlado Zajačik a Anka Remiášová, ktorá sa tu domáha spravodlivosti 30 rokov, a to, že podala ruku ministrovi vnútra pánovi Mikulcovi, je iba znak toho, že mu verí. Že mu verí, že bude bojovať za tú spravodlivosť. A to, že hovoríte, že vy ste nekradli, no vy tu nálepku toho, že budete kradnúť, máte, lebo vy ste takým bielym koňom SMER-u. Vy sa tu bratríčkujete, ja nevidím iný dôvod, fakt. Akože vysvetlite mi to, že prečo sa tak zastávate toho SMER-u? Ešte nebola, nebol návrh zákona alebo všeobecná téma, kde by ste vy, a to robíte možno ešte viac ako niektorí poslanci zo SMER-u, ktorí sa tak zastávajú Fica a, a pohnútok SMER-u. Toto my vysvetlite? Ďakujem pekne.
31. schôdza NR SR - 1.deň - B. popoludní
Dátum: 2021-06-15
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

98. Ďakujem pekne. Pán podpredseda Blanár, to bola zase iba taká obohratá platňa. To, čo sa pýtali vaši predchádzajúci kolegovia v rozprave, tak vlastne vy ste to isté sa pýtali pána ministra. Ja si myslím, že za seba mi iba odpovie. Ja mám pár otázok na vás a pár faktov. Úrad pre verejné obstarávanie potvrdil, že Juraj Blanár ako žilinský župan kupoval CT prístroje v roku 2012 mimoriadne predražene. Samotné ÚVO konštatovalo, že kúpil dva CT prístroje za cenu štyroch. Ak by sa takéto obstarávanie uskutočnilo podľa všetkých pravidiel, mali by sme štyri CT prístroje. Prípad začala vyšetrovať polícia po obvinení pre zločin machinácie pri verejnom obstarávaní a verejnej dražbe, ktoré vzniesla. Ešte vlani, v roku 2019, prišiel, teda v roku 2019 prišiel ďalší posun. Vyšetrovateľ NAKA navrhol podanie obžaloby. Kritériá boli nastavené tak, že vyhrala ponuku o jeden a pol milióna eur vyššie ako tie ostatné. Chatu exžupana Blanára stavala firma, ktorá dostala milióny od Žilinskej župy za podozrivú cenu. Dlhoročný politik SMER-u Juraj Blanár sa môže pochváliť lukratívnou nehnuteľnosťou v atraktívnom prostredí Terchovej, ktorej obstarávacia cena i dodávateľ stavby vyvolávajú otázniky. Ďalej trojpodlažný rodinný dom so šiestimi obytnými miestnosťami stavala spoločnosť SOAR, patriaca Gregorovi Hudecovi. Počas jeho troch volebných období v Žilinskej župy (župe, pozn. red.) dostávala spoločnosť SOAR od Žilinskej župy 67 zmlúv za vyše 21 miliónov eur. Vy ste nám tu hovorili o šúchaní nohami. Vo vašom prípade by som si šúchanie nohami užíval, lebo tak, ako som povedal raz poslancovi Ficovi, hovorím to aj vám, lebo neviem si vás predstaviť, ak by sa raz rozhodla NAKA si s vami zahrať hru Klop-klop.
72. schôdza NR SR - 5.deň - A. dopoludnia
Dátum: 2022-09-23
Poslanec: Pročko, Jozef (OĽANO)
Druh vystúpenia: Vystúpenie v rozprave

140. Milé štyri kolegyne, milí kolegovia. Z poverenia gestorského výboru mi dovoľte podľa informácií podať informáciu o prerokovaní predmetného návrhu na uznesenie Národnej rady vo výbore. Gestorský výbor pre ľudské práva a národnostné menšiny v súlade s príslušným rozhodnutím predsedu Národnej rady prerokoval návrh uznesenia Národnej rady k pracovnej definícii protirómskeho rasizmu na svojej 59. schôdzi a svojim uznesením č. 119 odporúčal Národnej rade návrh uznesenia schváliť. K textu návrhu uznesenia neboli predložené žiadne pozmeňujúce návrhy. Pán predseda, prosím, otvorte rozpravu.
72. schôdza NR SR - 5.deň - A. dopoludnia
Dátum: 2022-09-23
Poslanec: Pročko, Jozef (OĽANO)
Druh vystúpenia: Vystúpenie v rozprave

136. Ďakujem pekne. Dnes sme tu počuli naozaj, že pamäť je to dôležité, čo nás stále núti k tomu, aby sme spomínali na veci, ktoré sa stali veľmi zlými a ktoré boli pre náš národ naozaj potupnými. Aj v súčasnosti je aj tu v parlamente veľmi veľa ľudí, ktorí, ktorí rozprávajú o tom, aby sme zabudli, aby sme zabudli na to, čo sa tu v minulosti dialo. Netreba na to zabúdať, ale nielen spred tridsiatich rokov, ale aj spred dvanástich rokov. Stále si pamätajme, aké zločiny sa tu diali a vystríhajme sa tomu, aby sa tie zločiny ďalej nediali. Ďakujem.
72. schôdza NR SR - 5.deň - A. dopoludnia
Dátum: 2022-09-23
Poslanec: Pročko, Jozef (OĽANO)
Druh vystúpenia: Vystúpenie v rozprave

123. Vážené kolegyne, vážení kolegovia, dovoľte, aby som z poverenia Výboru Národnej rady Slovenskej republiky pre ľudské práva a národnostné menšiny predložil správu o prerokovaní predmetného materiálu v gestorskom výbore. Predseda Národnej rady Slovenskej republiky svojím rozhodnutím pridelil Výročnú správu o činnosti Ústavu pamäti národa na prerokovanie výboru pre ľudské práva a národnostné menšiny s tým, že ako gestorský výbor podá správu o prerokovaní materiálu vo výbore a návrh na uznesenie Národnej rady. Výbor o výročnej správe rokoval 15. júna 2022 a prijal k nej uznesenie č. 113. Týmto uznesením zobral výročnú správu na vedomie a odporúčal aj Národnej rade zobrať ju na vedomie. Návrh na uznesenie Národnej rady je v prílohe k tlači 1029a. Pán predsedajúci, prosím, otvorte rozpravu.
72. schôdza NR SR - 5.deň - A. dopoludnia
Dátum: 2022-09-23
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

32. Tak Marek Šefčík povedal 90 % z toho, čo som chcel hovoriť ja v rozprave. Moji predrečníci vo faktických poznámkach zvyšných 10 %, takže určite len pripomenúť chcem, že Slovenský pozemkový fond je v súčasnosti na ozdravnej ceste. Už tu bolo viackrát spomenuté, že čo sa tam dialo, to bolo niečo, niečo neskutočné. To bol klondajk pre smerohlasáckych zlodejov, ktorí tam naozaj kšeftovali neskutočným spôsobom a, žiaľ, sú tam ešte zamestnanci, ktorí, ktorí majú a vedia svoje veci. Takže ja držím pánovi Maroszovi prsty, ale čo chcem ešte povedať, že to je to, že naozaj keď sme tam dosadili človeka alebo vláda tam dosadila človeka, ktorý má naozaj čistý morálny kredit, tak aj po ňom zrazu idú a chcú aby sa vrátili časy, keď si vymieňali pozemky ako chceli, keď zarábali obrovské, obrovské peniaze na tom, že sa kšeftovalo s pozemkami. Ja som hlboko presvedčený, že toto skončilo a že sa už nikdy nevráti kšeftovanie smerohlasákov, ktorí tam naozaj si tam spravili zárobkovú zlatú baňu. Ďakujem.
72. schôdza NR SR - 2.deň - A. dopoludnia
Dátum: 2022-09-20
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

28. Erik, povedal si, že čakáš, že nebudeme osobní. Veď ty si bol tak osobný, Erik, a stále sa obraciaš na nás. Si osobný, už to môj predrečník povedal, ty si rozprával o platoch, o peniazoch, ja viem, na čo používajú moji kolegovia peniaze a kam ich dávajú tí moji kolegovia tie peniaze, Erik. A presne to, čo povedal predrečník, Erik, ty naozaj nemáš ani kúsok takého, nechcem ťa uraziť a nechcem ťa uraziť, lebo ťa poznám dlhé, dlhé roky a viem, aký si bol čestný človek kedysi. Ty nevieš, čo sa tu dialo, Erik? Čo tu robil Fico. Ty, Erik, ty si nevidel tú nahrávku Počiatek-Trnka, kde Počiatek povedal, že Fico ukradol 2 mld. so Slotom. Erik, ty si nevidel? Ja si ťa pamätám, Erik, ako sme v Haliči spolu spali a spolu sme chodili na akcie... (Prerušenie vystúpenia predsedajúcim.) Kollár, Boris, predseda NR SR Vy ste spolu spali? (Povedané so smiechom.) (Smiech v sále.) Pročko, Jozef, poslanec NR SR ... na jednej izbe. Erik, takže ty mi ideš rozprávať, Erik, mne, že, ty mne, Erik? Ešte som neskončil. (Prerušenie vystúpenia predsedajúcim.) Kollár, Boris, predseda NR SR Prosím, neprerušujte pána Pročka. Dajte mu späť časť, prosím vás pekne, lebo ste ho prerušili. On by to chcel dokončiť. Možno ešte porozpráva s kým spal. Nech sa páči. Vráťte pánovi Pročkovi čas. Dve minúty mu tam dajte. Pročko, Jozef, poslanec NR SR Takže, ďakujem veľmi pekne. Takže Erik, ja ti len naozaj chcem povedať toľko, že ani jeden človek, čo tu sedí okolo mňa, nesedí na tej stoličke, neprišli sme preto sem. Ja som sem neprišiel, Erik, preto, aby som tu zarábal peniaze. Ja som si zarobil predtým a viem si zarobiť aj potom. Jediné, čo ti chcem povedať ešte je, zabúdate, Erik. Vy keď ste boli pri moci a keď bol pri moci tvoj šéf, tak povedal, že žiadať predčasné voľby je popretím výsledkov demokratických parlamentných volieb. To povedal Fico v roku 2018. Teraz je to už iné. Teraz už iné rozpráva. Ale k tomuto referendu chcem povedať jednu vec, že to je naozaj dvojsečná zbraň. A ja si myslím, že tak ako teraz žiadate predčasné voľby a chcete, aby to skončilo, tak občania, ja som hlboko presvedčený, že to budú robiť, keď budete vládnuť, ak by ste teda mali vládnuť vy, lebo sa bude diať to, čo... (Prerušenie vystúpenia časomerom.)
71. schôdza NR SR - 1.deň - B. popoludní
Dátum: 2022-09-13
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

110. Takáč, je mi jasné, prečo to robíte, absolútne a každému jednému z nás. Každý jeden z vás, čo ste tam na tej, po mojej strane pravej strane, tak máte tak za ušami a tak sa bojíte toho, čo sa deje zlodejom, ktorých polícia teraz naozaj vyšetruje a zatvára zlodejov, ktorých ste vy nominovali, s ktorými ste vy spolupracovali. Rozprávate, že Heger žije v inom svete. Áno, v inom svete, ako žil Robert Fico. Svet Eda Hegera je čestný, spravodlivý. Svet (povedané so smiechom), svet Eda Hegera je o spravodlivosti. Ficov svet bol o kšeftoch, zlodejovaní a o tom, komu dať aké veľké prachy zarobiť. Rozprávali ste tu, že Igor si nedá, pokiaľ si Igor nedá dávku (povedané so smiechom), Takáč, komu vypadlo špáratko z nosa? Celá vaša tá sebranka, teda z nosa, z vrecka, celá ta vaša sebranka, pokiaľ si nedáte niečo, niečo do seba, tak ani sem nejdete. Fico pokiaľ sa, si nedá pohárik a celá tá zadná rada a všetci tam, pokiaľ sa tu nenachľastáte, tak sem ani neprídete. Vy tu rozprávate. Takáč, vy ste taký klamár! Vy ste... (Reakcia z pléna. Prerušenie vystúpenia predsedajúcim.) Blanár, Juraj, podpredseda NR SR 111. Poprosím pokoj v rokovacej sále. Nech sa páči. Pročko, Jozef, poslanec NR SR 112. A presne, presne toto je, toto je to, že teraz ukázala tam, vy ho voláte Conchita, Blanára, medzi sebou, teraz ukázal jasne, ako to tu vedie. Ja som ho musel upozorňovať, aby nevykrikovali ste. Vy rozprávate o mne? On vás nechá a vy tu vyvreskujete, rozprávate, ale on vás nechá. On vás nechá. A vy ste klamár. Vy ste obrovský, vy si teraz ťukáte po čele, toto je tá kultúra?! Vy ste klamár! Vy ste o mne klamali na námestí, že som dosadil pol Slovenska do okresných úradov. Ani jedného! Vy ste obyčajný, hnusný... (Prerušenie vystúpenia časomerom.)
71. schôdza NR SR - 1.deň - B. popoludní
Dátum: 2022-09-13
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

72. Pani Saková, to bola taká krásna ukážka toho, ako vy sa viete dať do takej polohy uplakanej princeznej, ktorá rozpráva o tom, ako tu ľudia budú trpieť, ako príde strašná kríza. Toto ste tu predviedli krásne v tom ružovom, nádhernom bizniscentrovom, smero-hlasáckom oddelení. Pani Saková, vy ste tam robili také čachre-machre aj s tým vaším priateľom osobným Zurianom, ktorý v Tatrách vlastní, vlastne nevlastní, len býva v cudzích domoch, váš osobný priateľ. Pani Saková, vy ste tam tak kšeftovali s Kaliňákom, tak ste okrádali Slovensko, keď ste boli ministerka. Nie je slušné povedať, že nemáte kožu na tvári, tak vám to nepoviem, ale vy ako princeznička na bále ste tu rozplakali celé Slovensko, ako bude Slovensko trpieť. Slovensko trpelo, keď ste vy, Denisa Saková, boli ministerka vnútra. Keď ste kšeftovali, keď ste si tam robili kšefty a vaše biznis krídlo pod vedením Pelle štuplíka odišlo od Fica práve preto, práve preto. A nedá mi, teda keď ma spomínal tuná Kičurov osobný podržtaška, keď si tu zobral svoje meno do papule, si zobral moje meno do papule, zoberiem si aj ja. Kičurov podržtaška Eštok sa tu ide proti mne vo svojej, reagoval na mňa... (Prerušenie vystúpenia predsedajúcim.) Kollár, Boris, predseda NR SR 73. Pán poslanec, máte reagovať na vystúpenie pani poslankyne Sakovej a nie na ďalšieho poslanca. Prosím pekne, držme sa. Pročko Jozef, poslanec NR SR 74. On na mňa reagoval. Takže podržtaška Kičurova ide na mňa rozprávať. Ďalší zlodej v tej biznis, smero-hlasáckej partii. Kradli ste... (Povedané súbežne s predsedajúcim.) Kollár, Boris, predseda NR SR 75. Musíte reagovať... (Povedané súbežne s rečníkom.) Pročko Jozef, poslanec NR SR 76. Áno, idem reagovať na ňu, áno, idem reagovať na ňu. Pani Saková, vy ste nerobili nič iné, len ste tam kšeftovali a teraz zase chcete kšeftovať a bojíte sa. Vy sa bojíte spravodlivosti! (Prerušenie vystúpenia časomerom.)
69. schôdza NR SR - 2.deň - A. dopoludnia
Dátum: 2022-06-24
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

143. Tak ako, ako sme zvyknutí pri Sujovi, to je klasika, zase obrátil moje slová. Vôbec som to, vôbec... absolútne obrátil moje slová. To je, to je základ jeho, jeho činnosti. Tuná človek, ktorý naozaj jednoducho nič nebude robiť, len to, že bol tu problém s Rómami, tak bola rómska karta. Teraz bude Budaj, potom príde niečo iné. Ale žiadne riešenia! Suja, vy ste nepriniesli žiadne riešenie! Vy ste neposkyt... nič ste povedali. Vy odvolávate pána Budaja za to, že sú medvede premnožené, ale vy ste nepriniesli ani jedno riešenie, čo s tým. Ani jedno. To, že strieľať, to vedia všetci. Ale dajte riešenie. Na tom stretnutí, na tej Poľane bolo 15 odborníkov. Aj vaši priatelia tam boli zo SMER-u, ale žiadne riešenie ste nepriniesli, Suja s Mazurekom. Čo tu predvádzate, nadávate Budajovi do bláznov, do psychopatov, urážate jeho minulosť. Všetci vieme, akú máte vy minulosť, akú má minulosť Mazurek. Vy mi rozprávate o tom, že som prebehol, vaša mantra je, že som prebehol pred 25 rokmi holý po námestí, áno, v relácii, bola obrovskú sledovanosť. Ale spomeňte tú vašu kolegyňu, ktorá sa na internete ponúkala, vašu stranícku kolegyňu, ktorá sa s manželom ponúkala na bisexuálne chúťky holá. Čo ju nespomeniete?! Prečo nespomeniete vašich straníckych kolegov, ktorí holí ponúkali svoje sexuálne chúťky?! Dehonestujete ľudí na základe ich minulosti. Vaša minulosť, Suja, je katastrofálna. Celá, celá Detva sa vás bojí! V Detve je chlapec, ktorému ste zničili život, Suja, a polícia potvrdila, že ste ho zmlátili! Ten chlapec je psychicky do konca života narušený! To ste vy Suja, agresor a zlý človek!